ທ່ານອັນນັນ ພົບປະກັບ ປະທານາທິບໍດີ ຊີເຣຍ (ວີດີໂອ)
ທ່ານໂກຟີອັນນັນ ພົບປະກັບປະທານາທິບໍດີ ອັສສັສ ແລະຮຽກຮ້ອງໃຫ້ທ່ານ ປະຕິບັດຕາມ ຂໍ້ຕົກລົງຢຸດຍິງ
ທ່ານໂກຟີ ອັນນັນ ທູດພິເສດສະຫະປະຊາຊາດ ໄດ້ເລີ້ມທໍາການໂອ້ລົມສົນທະນາກັບ ປະທານາທິບໍດີ Bashar al-Assad ແຫ່ງຊີເຣຍແລ້ວໃນກຸງດາມັສກັສ ເພື່ອຮຽກຮ້ອງ ໃຫ້ທ່ານ Assad ຈັດຕັ້ງປະຕິບັດຕາມຂໍ້ຕົກລົງຢຸດຍິງ ທີ່ທ່ານເປັນຜູ້ໄກ່ເກ່ຍ ລະຫວ່າງ ລັດຖະບານກັບກໍາລັງຂອງພວກກະບົດໃນເດືອນຜ່ານມານີ້ ໂຄສົກຍິງຄົນນຶ່ງຂອງອົງການສະຫະປະຊາຊາດທີ່ນະຄອນຫຼວງຂອງຊີເຣຍ ກ່າວຕໍ່ວີໂອເອ ວ່າ ທ່ານອັນນັນຈະຍົກເລື້ອງສໍາຄັນ 2 ເລື້ອງຂຶ້ນມາໂອ້ລົມໃນການພົບປະກັນໃນວັນອັງ ຄານມື້ນີ້ ນັ້ນກໍຄື ເງື່ອນໄຂ 6 ຂໍ້ໃນແຜນການສັນຕິພາບຂອງທ່ານສໍາລັບຊີເຣຍ ແລະ ການສັງຫານໝູ່ພວກ ພົນລະເຮືອນຢ່າງໜ້ອຍ 108 ຄົນໃນເມືອງ Houla ຊຶ່ງມີການລຸກ ຂຶ້ນກໍ່ກະບົດ ໃນວັນສຸກຜ່ານມານັ້ນ ຫ້ອງການວ່າດ້ວຍສິດທິມະນຸດຂອງສະຫະປະຊາຊາດທີ່ນະຄອນເຈເນວາກ່າວໃນວັນອັງ ຄານມື້ນີ້ວ່າ ພວກນັກສັງເກດການຂອງສະຫະປະຊາຊາດໄດ້ພົບເຫັນວ່າ ພວກທີ່ຖືກສັງ ຫານໃນເມືອງຮູລານັ້ນ ມີໜ້ອຍກວ່າ 20 ຄົນເສຍຊີວິດຍ້ອນລູກປືນໃຫຍ່ ແລະການລະ ດົມຍິງຈາກລົດຖັງ ແລະກ່າວຕໍ່ໄປວ່າ ພວກທີ່ເຫັນເຫດການແຈ້ງໃຫ້ພວກນັກສັງເກດການ ສະຫະປະຊາຊາດຊາບວ່າ ພວກທີ່ໄດ້ຮັບເຄາະຮ້າຍຄົນອື່ນໆນັ້ນສ່ວນຫຼາຍແມ່ນຕາຍຍ້ອນ ການສັງຫານແບບລວບລັດຕັດຕອນ 2 ບັ້ນໂດຍພວກທະຫານບ້ານນິຍົມຝ່າຍລັດຖະບານ ຫຼັງຈາກເດີນທາງໄປຮອດກຸງດາມັສກັສໃນວັນຈັນວານນີ້ແລ້ວ ອະດີດເລຂາທິການໃຫຍ່ ສະຫະປະຊາຊາດກ່າວວ່າ ທ່ານຕື່ນຕົກໃຈແລະຢ້ານກົວຈົນຂົນຫົວລຸກນໍາການສັງຫານໝູ່ ຜູ້ຄົນໃນເມືອງຮູລາ ໂດຍເອີ້ນວ່າ ເປັນອາດຊະຍາກໍາທີ່ໜ້າຕົກໃຈ ສະພາຄວາມໝັ້ນຄົງ ສະຫະປະຊາ ຊາດອອກຖະແຫຼງການສະບັບນຶ່ງໃນມື້ກ່ອນນີ້ ຖິ້ມໂທດໃສ່ວ່າ ພວກທີ່ເສຍ ຊີວິດໄປນັ້ນບາງຄົນແມ່ນເກີດຈາກລູກປືນໃຫຍ່ແລະການລະດົມຍິງຈາກລົດຖັງຂອງລັດ ຖະບານນັ້ນໂດຍກົງ ຖະແຫຼງການສະບັບນີ້ໄດ້ປະນາມການຍິງສັງຫານແລະການເອົາມີດ ແທງພວກທີ່ເສຍຊີວິດຄົນອື່ນໆນັ້ນເຊ່ນກັນ ແຕ່ບໍ່ໄດ້ບອກໃຫ້ຮູ້ວ່າແມ່ນໃຜເປັນຜູ້ຮັບຜິດ ຊອບໃນເລື້ອງນີ້ ທ່ານນາງ Sausan Ghosheh ໂຄສົກປະຈໍາສະຫະປະຊາຊາດກ່າວວ່າ ພວກນັກສັງເກດ ການສະຫະປະຊາຊາດຍັງພັກຢູ່ໃນເມືອງຮູລາມາ ຕັ້ງແຕ່ວັນເສົາແລ້ວ ແລະໄດ້ທໍາການໂອ້ ລົມສົນທະນາກັບພວກປະຊາຊົນໃນທ້ອງຖິ່ນເພື່ອຢາກຮູ້ຄວາມຈິງແທ້ນັ້ນ ລັດຖະບານຊີເຣຍ ປະຕິເສດວ່າຕົນບໍ່ມີບົດບາດໃດໆໃນການສັງຫານຜູ້ຄົນໃນເມືອງຮູລາ ແລະຖິ້ມໂທດການໂຈມຕີທັງໝົດນີ້ ໃສ່ພວກກໍ່ການຮ້າຍປະກອບອາວຸດ ທີ່ລັດຖະບານ ໄດ້ກ່າວຫາວ່າ ເປັນແຮງຂັບດັນໃນການລຸກຮືຂຶ້ນຕໍ່ຕ້ານທ່ານອັສສັດ ມາເປັນເວລາ 15 ເດືອນແລ້ວນັ້ນ